CELEX: 32004R1921
Language: hr
Date: 2004-10-25 00:00:00
Title: Uredba Vijeća (EZ) br. 1921/2004 od 25. listopada 2004. o izmjeni Uredbe (EZ) br. 499/96 o otvaranju i predviđanju upravljanja carinskim kvotama Zajednice za određene proizvode ribarstva i žive konje podrijetlom s Islanda

02/Sv. 021
            
            
               HR
            
            
               Službeni list Europske unije
            
            
               146
            
         32004R1921
   
               L 331/5
            
            
               SLUŽBENI LIST EUROPSKE UNIJE
            
            
               25.10.2004.
            
         
      UREDBA VIJEĆA (EZ) br. 1921/2004
   od 25. listopada 2004.
   o izmjeni Uredbe (EZ) br. 499/96 o otvaranju i predviđanju upravljanja carinskim kvotama Zajednice za određene proizvode ribarstva i žive konje podrijetlom s Islanda
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133.,
   uzimajući u obzir prijedlog Komisije,
   budući da:
   
               (1)
            
            
               U skladu s Uredbom Vijeća (EZ) br. 499/96 od 19. ožujka o otvaranju i predviđanju upravljanja carinskim kvotama Zajednice za određene proizvode ribarstva i žive konje podrijetlom s Islanda (1) otvorene su carinske kvote Zajednice za takve proizvode ribarstva i žive konje.
            
         
               (2)
            
            
               Sudjelovanje Češke, Estonije, Cipra, Latvije, Litve, Mađarske, Malte, Poljske, Slovačke i Slovenije (dalje u tekstu države pristupnice) u Europskom gospodarskom prostoru dogovoreno je Sporazumom o proširenju EGP-a, potpisanim 14. listopada 2003. između Zajednice i njezinih država članica, Islanda, Lihtenštajna i Norveške te država pristupnica.
            
         
               (3)
            
            
               Do dovršetka postupaka potrebnih za usvajanje Sporazuma o proširenju EGP-a dogovoren je Sporazum u obliku razmjene pisama kojim se predviđa privremena primjena Sporazuma o proširenju EGP-a. Taj sporazum odobren je Odlukom 2004/368/EZ (2).
            
         
               (4)
            
            
               Sporazum o proširenju EGP-a predviđa dodatni Protokol uz Sporazum o slobodnoj trgovini EZ-Island iz 1972., kojim se predviđa nova carinska kvota Zajednice za jedan proizvod ribarstva. Tu carinsku kvotu treba otvoriti.
            
         
               (5)
            
            
               Zajednička carinska tarifa u razdoblju od 15. veljače do 15. lipnja svake godine za taj riblji proizvod predviđa „nultu” ugovornu carinsku stopu, pa stoga u tom razdoblju nije potrebno koristiti gore navedenu carinsku kvotu.
            
         
               (6)
            
            
               Uredbu (EZ) br. 499/96 stoga treba sukladno tome izmijeniti.
            
         
               (7)
            
            
               Budući da je Sporazum o proširenju EGP-s stupio na snagu 1. svibnja 2004., ova Uredba se treba primjenjivati od istog dana i treba stupiti na snagu bez odlaganja,
            
         DONIJELO JE OVU UREDBU:
   Članak 1.
   Uredba (EZ) br. 499/96 mijenja se kako slijedi:
   
               1.
            
            
               U članku 1. dodaje se sljedeći stavak 4.:
               
                           „4.
                        
                        
                           Pogodnost carinske kvote s rednim brojem 09.0792 ne odobrava se za robu deklariranu za puštanje u slobodni promet u razdoblju od 15. veljače do 15. lipnja.”;
                        
                     
         
               2.
            
            
               Prilog se izmjenjuje u skladu s Prilogom ovoj Uredbi.
            
         Članak 2.
   Za 2004. godišnji opseg carinske kvote s rednim brojem 09.0792 smanjuje se razmjerno onom dijelu kvotnog razdoblja u cijelim tjednima koje je prošlo prije datuma iz članka 3. stavka 2.
   Članak 3.
   Ova Uredba stupa na snagu na dan objave u Službenom listu Europske unije.
   
   Primjenjuje se od 1. svibnja 2004.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luksemburgu 25. listopada 2004.
      
         
            Za Vijeće
         
         
            Predsjednica
         
         R. VERDONK
         
      
   
   
      (1)  SL L 75, 23.3.1996., str. 8.
   
      (2)  SL L 130, 29.4.2004., str. 1.
   PRILOG
   U Prilog Uredbi (EZ) br. 499/96 umeće se sljedeća stavka:
   
      
                  „09.0792
               
               
                  ex 0303 50 00
               
               
                  0303500020
               
               
                  Haringa (sleđ) vrste Clupea harengus ili Clupea pallasii, smrznuta, isključujući jetru i ikru, za industrijsku proizvodnju (1)
                      (2)
                  
               
               
                  950
               
               
                  0
               
            
   
      (1)  Unos pod ovim podbrojem podliježe uvjetima utvrđenim u relevantnim odredbama Zajednice (vidjeti članke od 291. do 300 Uredbe Komisije (EEZ) br. 2454/93 (SL L 253, 11.10.1993., str. 1.)).
   
      (2)  Pogodnost carinske kvote ne odobrava se za robu deklariranu za puštanje u slobodni promet u razdoblju od 15. veljače do 15. lipnja.”